Η επίδραση της τοπικής εφαρμογής αρνητικής πίεσης στην πρόσληψη βιοτεχνολογικών υποκατάστατων χορίου για την κάλυψη δερματικών ελλειμμάτων:
Creators: name: Τσέπουρας, Σωτήριος Φ.
Publisher: name: Aristotle University of Thessaloniki
Year: 2014
Subjects: Πλαστική Χειρουργική
Σύστημα Αρνητικής Πίεσης
Υποκατάστατα Δέρματος
Μεταμόσχευση Δέρματος
Plastic Surgery
Topical Negative Pressure
Skin Substitute
Skin Grafting

description: Η αλματώδης πρόοδος της βιοτεχνολογίας οδήγησε στη δημιουργία υποκατάστατων χορίου που σε συνδυασμό με τη μεταμόσχευση δέρματος έχουν χρησιμοποιηθεί ευρέως για την κάλυψη σύνθετων ιστικών ελλειμμάτων σε περιοχές και σε συνθήκες που η μεταμόσχευση δέρματος από μόνη της θα ήταν ανεπαρκής τόσο λειτουργικά όσο και αισθητικά. Η επιτυχής πρόσληψη τόσο του υποκατάστατου χορίου όσο και του δερματικού μοσχεύματος εξαρτάται από την απόλυτη ενσωμάτωση, προσκόλληση και επαναγγείωσή του στην περιοχή του ελλείμματος. Η εφαρμογή του συστήματος τοπικής αρνητικής πίεσης έχει αποδειχθεί ότι συμβάλλει θετικά στην επούλωση διάφορων ιστικών ελλειμμάτων. Σκοπός της μελέτης μας είναι η διαπίστωση της επίδρασης της τοπικής εφαρμογής αρνητικής πίεσης στην ενσωμάτωση βιοτεχνολογικών υποκατάστατων χορίου σε δερματικά ελλείμματα. Το υλικό της μελέτης περιλαμβάνει 20 δερματικά ελλείμματα ασθενών με ηλικίες από 9 εώς 74 έτη. Τα ελλείμματα αυτά αντιμετωπίστηκαν με συνδυασμό εφαρμογής βιοτεχνολογικού υποκατάστατου χορίου και δερματικού αυτομοσχεύματος μερικού πάχους. Ως επανώδεση εφαρμόστηκε ο σπόγγος πολυουρεθάνης της συσκευής τοπικής αρνητικής πίεσης. Η επανώδεση επί του τεχνητού χορίου εφαρμόστηκε για 8 ημέρες, χρονική στιγμή κατά την οποία γινόταν η μεταμόσχευση δέρματος. Η αιτιολογία των ελλειμμάτων ήταν: εκτομή μετεγκαυματικών ρικνωτικών ουλών ή κακοήθους όγκου, μηχανική κάκωση, ηλεκτρικό έγκαυμα και χρόνιο έλκος. Η τοπογραφική εντόπιση αφορούσε ελλείμματα στον κορμό, στα άνω και κάτω άκρα και στον τράχηλο. Τα αποτελέσματα έδειξαν ότι ο μέσος χρόνος ενσωμάτωσης του υποκατάστατου χορίου ήταν 8 ημέρες. Κατ αντιστοιχία ο συνολικός χρόνος αποκατάστασης του δερματικού ελλείμματος ήταν 19 +/- 3 ημέρες. Σύμφωνα με τα αποτελέσματα της μελέτης μας η εφαρμογή τοπικής αρνητικής πίεσης επί του βιοτεχνολογικού υποκατάστατου χορίου οδηγεί σε αύξηση της νεοαγγειογένεσης εντός αυτού και σε επιτάχυνση της ενσωμάτωσης του στην περιοχή του ελλείμματος.
description: The combination of placement of skin substitutes and skin grafting is among the commonest surgical procedures, used to cover skin defects. Successful incorporation of the skin substitute is based on the safe adhesion and revascularization of this material on the recipient site. The application of topical negative pressure is considered to enhance healing process of tissue defects. The aim of this study is to evaluate the impact of the topical negative pressure in the acceleration of incorporation of skin substitute in the recipient side. Our clinical study consists of 20 skin defects of patients, who were treated with placement of skin substitute and simultaneous local application of topical negative pressure which was followed by skin grafting. The patients’ age ranged from 9 to 74 years . The location of the defects was in the upper limb and the lower extremity, the trunk and the neck. The aetiology of tissue defects was mechanical injury, thermal injury, chronic ulcer, postburn scars excision and malignant tumor excision. On the 8th postoperative day, the “tie-over”dressing was removed and skin graft was located over the Integra at the same time. The study showed that the average time of skin substitute incorporation was at the 8th day after the placement in the recipient area and the average healing time of the grafted area in a percentage greater than 90% was 19 +/- 3 days ranging from 16-22 days. According to our results, the application of topical negative pressure leads to the acceleration of the skin substitute incorporation in the recipient area. This procedure leads to the reduction of the hospitalisation time of the patient for about two weeks.